pythainlp/thai_wikipedia_clean_20230101 huggingface dataset:
พระราชบัญญัติระบุว่าไม่มีบุคคลใดที่จะมีสิทธิที่จะได้รับการเลือกตั้งเข้ามาเป็นเจ้าหน้าที่ของรัฐบาลได้ นอกไปจากว่าผู้นั้นจะยอมรับศีลตามธรรมเนียมของนิกายเชิร์ชออฟอิงแลนด์ภายในสิบสองเดือนก่อนหน้าที่จะมีการเลือกตั้ง นอกจากนั้นผู้นั้นก็ยังจะต้องกระทำการประกาศสัตย์ปฏิญาณสวามิภักดิ์ (Oath of allegiance) และ สัตย์ปฏิญาณสวามิภักดิ์ต่อพระมหากษัตริย์ (Oath of Supremacy), สาบานความจงรักภักดีโดยไม่ต่อต้าน (Passive obedience) และสละข้อตกลงคัฟเวอแนนต์
พระราชบัญญัติที่มีเนื้อหาที่กีดกันผู้ถือโรมันคาทอลิกฉบับนี้เป็นเอกสารทางกฎหมายอาญาฉบับสำคัญที่ทำให้ผู้ถือโรมันคาทอลิกไม่มีโอกาสทำหน้าที่เป็นข้าราชการ และมีผลบังคับใช้มาตลอดคริสต์ศตวรรษที่ 18 จนกระทั่งเมื่อได้มีการผ่านพระราชบัญญัติทดสอบเพื่อการยกเลิกพระราชบัญญัติสวามิภักดิ์ ค.ศ. 1828 หนึ่งปีก่อนหน้าการปลดแอกคาทอลิก
Corporation Act 1661
Corporation Act
สนธิสัญญาเบรดา (ค.ศ. 1650)
สนธิสัญญาเบรดา (ค.ศ. 1650)  คือสนธิสัญญาระหว่างพระเจ้าชาร์ลส์ที่ 2 แห่งอังกฤษ กับ กลุ่มคัฟเวอแนนต์สกอตแลนด์ ที่ลงนามระหว่างสงครามสามอาณาจักร เมื่อวันที่ 1 พฤษภาคม ค.ศ. 1650
Treaty of Breda (1650)
การจัดระเบียบองค์การแบบเพรสไบทีเรียน
การจัดระเบียบองค์การแบบเพรสไบทีเรียน  คือการจัดระเบียบองค์การคริสตจักรแบบหนึ่ง ที่ปกครองโดยสมัชชาเพรสไบเทอร์หรือผู้ปกครอง คริสตจักรท้องถิ่นแต่ละแห่งจะปกครองโดยกลุ่มผู้ปกครองที่ได้รับเลือกมาที่เรียกว่า “คณะธรรมกิจ” (session) หรือ “consistory” หรือ “church board” กลุ่มคริสตจักรในท้องถิ่นก็จะมีสมัชชาที่สูงกว่าเป็นสภาผู้อาวุโสที่เรียกว่า “เพรสไบเทอรี” (presbytery) หรือ “คลาสสิส” (classis) เพรสไบเทอรีอาจจะรวมกันเป็น “ซิโนด” (synod) หรือสภา ซิโนดทั่วประเทศก็มักจะรวมตัวกันเป็น “สมัชชาใหญ่” (general assembly)
การจัดระเบียบองค์การแบบเพรสไบทีเรียนถูกพัฒนาขึ้นเพื่อปฏิเสธวิธีการปกครองที่อาศัยลำดับชั้นบังคับบัญชาโดยมุขนายกองค์เดียว (ซึ่งเรียกว่าการจัดระเบียบองค์การแบบอีปิสโคปัล) แต่ต่างจากการจัดระเบียบองค์การแบบคองกริเกชันนาลิสต์ (Congregationalist polity) ที่แบ่งการปกครองคริสตจักรออกเป็นคองกริเกชันโดยแต่ละคองกริเกชันเป็นอิสระไม่ขึ้นต่อกัน การจัดระเบียบองค์การแบบเพรสไบทีเรียนแตกต่างจากระบบอื่นตรงที่อำนาจการปกครองที่มาจากทั้งเบื้องบนและเบื้องล่าง ระบบการปกครองนี้วิวัฒนาการขึ้นที่เจนีวาภายใต้ฌ็อง กาลแว็ง และนำมาใช้ในสกอตแลนด์โดยจอห์น น็อกซ์หลังจากการไปลี้ภัยอยู่ที่นั่น การจัดระเบียบองค์การแบบเพรสไบทีเรียนถือเป็นระบบที่สัมพันธ์อย่างแนบแน่นกับการปฏิรูปศาสนาในสวิตเซอร์แลนด์และในสกอตแลนด์ และคริสตจักรปฏิรูป และคริสตจักรเพรสไบทีเรียน
Presbyterian polity
Kirk Session
Presbytery (presbyterian church)
General Assembly (presbyterian church)
Presbytery (church polity)
Classis (Ecclesiastical)
Presbyterian minister
ทอมัส ออสบอร์น ดยุกที่ 1 แห่งลีดส์
ทอมัส ออสบอร์น ดยุคแห่งลีดส์ที่ 1 (; 20 กุมภาพันธ์ ค.ศ. 1631 - 26 กรกฎาคม ค.ศ. 1712) ทอมัส ออสบอร์น ดยุคแห่งลีดส์ที่ 1 ผู้เป็นรัฐบุรุษชาวอังกฤษที่รู้จักกันในนามว่าเอิร์ลแห่งแดนบี และ มาร์ควิสแห่งคาร์มาร์เธน รับราชการในหน้าที่ต่างๆ ในรัชสมัยของพระเจ้าชาร์ลส์ที่ 2 แห่งอังกฤษ
Thomas Osborne, 1st Duke of Leeds
องคมนตรีคาบาล
องคมนตรีคาบาล  หมายถึงกลุ่มองค์มนตรีผู้มีอำนาจผู้ถืออิทธิพลในการปกครองราชอาณาจักรอังกฤษ ระหว่างปี ค.ศ. 1668 จนถึงราวปี ค.ศ. 1674
สมาชิกในกลุ่ม.
หลังจากอำนาจการปกครองขององคมนตรีแคลเร็นดอนสิ้นสุดลงในปี ค.ศ. 1667 อำนาจการปกครองของรัฐบาลของพระเจ้าชาร์ลส์ที่ 2 ก็ตกไปอยู่ในมือของกลุ่มองคมนตรีที่เรียกกันว่า กลุ่มคาบาล (Cabal) ที่ประกอบด้วยองคมนตรีห้าคนผู้ก่อตั้งเป็นคณะกรรมการเพื่อกิจการทางการต่างประเทศ องคมนตรีทั้งห้าคนใช้ตำแหน่งและสถาบันที่อยู่ภายใต้อำนาจของตนในการควบคุมและวางนโยบายในการปกครองราชอาณาจักรทั้งกิจการภายในและภายนอกประเทศ การมีอำนาจของกลุ่มคนที่รวมตัวขึ้นอย่างเป็นทางการในการปกครองประเทศที่ตรงกันข้ามกับการปกครองโดยผู้เป็นคนโปรดของพระมหากษัตริย์ที่มีอำนาจเด็ดขาด บ้างก็เห็นกันว่าเป็นอันตรายต่ออำนาจของสถาบันพระมหากษัตริย์ บ้างก็เห็นว่าเป็นลดอำนาจของรัฐสภา บ้างก็เห็นว่าความใกล้ชิดของดยุคแห่งบัคคิงแฮมกับพระเจ้าชาร์ลส์ทำให้ความนิยมของกลุ่มคาบาลในบรรดานักปฏิรูปบางคนลดถอยลง ชื่อของกลุ่ม กลุ่มคาบาล มีความหมายเป็นนัยยะว่าเป็นกลุ่มที่บทบาทในการโค่นอำนาจเอ็ดเวิร์ด ไฮด์ เอิร์ลแห่งแคลเร็นดอน, เพิ่มความลึกลับในการดำเนินการปกครองรัฐบาล และเป็นอักษรย่อที่มาจากชื่อของสมาชิกในกลุ่ม แต่ตามความเป็นจริงแล้วสมาชิกของกลุ่มก็ต่างก็ถือปรัชญาการปกครองที่แตกต่างกันออกไปตั้งแต่แอนโทนี แอชลีย์ผู้ที่ถือปรัชญาสนับสนุนอุดมคติของการปกครองระบบรัฐสภาไปจนถึงจอห์น เมทแลนด์ ดยุคแห่งลอเดอร์เดลผู้ถือปรัชญาสนับสนุนการปกครองระบบอภิสิทธิ์แบบสมบูรณ์นิยม
การลอบวางแผนไรย์เฮาส์
การคบคิดรายเฮาส์  การคบคิดรายเฮาส์ของปี ค.ศ. 1683 เป็นแผนการที่มีวัตถุประสงค์ในการลอบปลงพระชนม์พระเจ้าชาร์ลส์ที่ 2 แห่งอังกฤษ และเจมส์ ดยุคแห่งยอร์คพระอนุชาผู้ในขณะเดียวกันก็ทรงเป็นรัชทายาทด้วย นักประวัติศาสตร์มีความเห็นที่ต่างกันไปเกี่ยวกับแผนการดังกล่าว
หลังจากการฟื้นฟูชาร์ลส์ขึ้นมาเป็นพระมหากษัตริย์อังกฤษในปี ค.ศ. 1660 แล้ว สมาชิกของรัฐสภาบางท่าน, อดีตผู้สนับสนุนรัฐสภา และประชาชนที่เป็นโปรเตสแตนต์โดยทั่วไปต่างก็มีความวิตกกังวลถึงความสัมพันธ์ที่ดูจะใกล้ชิดระหว่างพระเจ้าชาร์ลส์และราชอาณาจักรฝรั่งเศสภายใต้การนำของพระเจ้าหลุยส์ที่ 14 และประมุขที่เป็นโรมันคาทอลิกอื่นๆ ในยุโรป ความรู้สึกที่เป็นปฏิปักษ์ต่อโรมันคาทอลิกที่เห็นกันว่ามีความเกี่ยวข้องโดยตรงกับ ปรัชญาที่สนับสนุนเทวสิทธิ์ของพระมหากษัตริย์จึงแพร่ขยายโดยทั่วไป โดยเฉพาะความเป็นปฏิปักษ์ที่มีต่อดยุคแห่งยอร์ค โดยทั่วไปแล้วแม้ว่าพระเจ้าชาร์ลส์ทรงประกาศพระองค์ว่าทรงเป็นโปรเตสแตนต์แต่ดูเหมือนว่าจะทรงมีความเห็นอกเห็นใจผู้ที่ที่เป็นโรมันคาทอลิก ความเคลือบแคลงใจดังกล่าวได้รับการยืนยันเมื่อเป็นที่เปิดเผยในปี ค.ศ. 1673 ว่าเจมส์ ดยุคแห่งยอร์คเปลี่ยนไปนับถือนิกายโรมันคาทอลิก
ในปี ค.ศ. 1681 รัฐสภาก็เสนอร่างพระราชบัญญัติการยกเว้นผู้สืบราชบัลลังก์ในสภาสามัญที่เป็นการพยายามห้ามไม่ให้พระอนุชาของพระเจ้าชาร์ลส์ดยุคแห่งยอร์คผู้เป็นรัชทายาทโดยพฤตินัยจากการขึ้นครองราชบัลลังก์อังกฤษ ร่างพระราชบัญญัติเป็นผลมาจากการคบคิดพ็อพพิชอันไม่มีมูล พระเจ้าชาร์ลส์จึงทรงยุบรัฐสภา ที่เป็นผลทำให้ฝ่ายที่เป็นปฏิปักษ์ไม่มีหนทางที่จะยับยั้งเจมส์ ดยุคแห่งยอร์คจากการขึ้นครองราชย์ อันสร้างความระส่ำระสายให้แก่บ้านเมือง และเป็นผลทำให้บางคนต้องลี้ภัยไปต่างประเทศ
คฤหาสน์รายเป็นคฤหาสน์ที่ตั้งอยู่ที่ฮอดเดสดันในฮาร์ทฟอร์ดเชอร์ที่เป็นของริชาร์ด รัมโบลด์นักสาธารณรัฐนิยมคนสำคัญ รายละเอียดของแผนการดังกล่าวคือการซ่อนกองกำลังราว 100 คนในบริเวณคฤหาสน์และทำการจู่โจมพระเจ้าชาร์ลส์และพระอนุชาระหว่างทางที่จะเสด็จกลับลอนดอนจากการไปชมการแข่งม้าที่นิวมาร์เค็ต
คาดกันว่าพระเจ้าชาร์ลส์และพระอนุชาจะเสด็จกลับเมื่อวันที่ 1 เมษายน ค.ศ. 1683 แต่เมื่อวันที่ 22 มีนาคม ก็ได้เกิดเพลิงไหม้ขึ้นที่นิวมาร์เค็ตและทำลายตัวเมืองไปครึ่งหนึ่ง การแข่งม้าจึงถูกยกเลิก พระเจ้าชาร์ลส์และพระอนุชาจึงเสด็จกลับลอนดอนก่อนกำหนด ฉะนั้นแผนการการจู่โจมที่วางไว้จึงไม่ได้เกิดขึ้น
ข่าวลือเกี่ยวกับการคบคิดรั่วไหลออกมาถึงหูประชาชนเมื่อวันที่ 12 มิถุนายน ค.ศ. 1683 พระเจ้าชาร์ลส์และผู้สนับสนุนตอบโต้อย่างเฉียบพลันโดยการออกประกาศประณามแผนการอันชั่วร้ายเมื่อวันที่ 27 กรกฎาคม สมาชิกรัฐสภาผู้มีส่วนเกี่ยวข้องหลายคนถูกจับ แม้ว่าผู้ที่มีส่วนสำคัญในการวางแผนจะเป็นผู้ที่ไม่ไคร่มีความสำคัญเท่าใดนัก แต่ผู้นำคนสำคัญที่รวมทั้งลอร์ดวิลเลียม รัสเซลล์และอาลเกอร์นอน ซิดนีย์ถูกตัดสินว่าผิดตามข้อกล่าวหาและถูกประหารชีวิต อาร์เธอร์ คาเพลล์ เอิร์ลแห่งเอสเซ็กส์ฆ่าตัวตายขณะที่ถูกจำขังอยู่ที่หอคอยแห่งลอนดอน เจมส์ สกอตต์ ดยุคแห่งมอนม็อธพระราชโอรสนอกกฎหมายของพระเจ้าชาร์ลส์ผู้ถูกกล่าวหาว่ามีส่วนเกี่ยวข้องหนีไปสาธารณรัฐดัตช์ รายละเอียดของแผนคบคิดตีพิมพ์ในปี ค.ศ. 1685 โดยที. สแปร็ตใน “A True Account and Declaration of the Horrid Conspiracy against the Late King”
นักประวัติศาสตร์ให้ความเห็นว่ารายละเอียดส่วนใหญ่เกี่ยวกับแผนคบคิดส่วนใหญ่สร้างขึ้นโดยพระเจ้าชาร์ลส์หรือผู้สนับสนุนเพื่อเป็นการกำจัดศัตรูทางการเมืองของพระองค์
Rye House Plot
การยุทธ์ที่ฮัททิน
ผิน คิ้วคชา
ผิน คิ้วคชา หรือ ผิน คิ้วไพศาล (เกิด 25 กรกฎาคม พ.ศ. 2487 - ) นักธุรกิจชาวไทย เจ้าของภูเก็ตแฟนตาซี และซาฟารีเวิลด์ นอกจากนี้ยังเป็นนักธุรกิจการเงิน เป็นเจ้าของบริษัทเงินทุนหลักทรัพย์ แอ๊ดคินซัน และบริษัทเงินทุนหลักทรัพย์ เฟิสท์ทรัสต์ ที่ถูกกระทรวงการคลังสั่งปิดกิจการเมื่อปี พ.ศ. 2527
นายผินเป็นชาวไทยเชื้อสายจีน จบชั้นมัธยมปลายภาษาจีน จากโรงเรียนสหคุณวิทยา จากนั้นจบสาขาการบัญชีและกฎหมาย จากโรงเรียนกรุงเทพการบัญชีวิทยาลัย และปริญญาตรี คณะศิลปศาสตร์ รัฐศาสตร์บัณฑิต มหาวิทยาลัยรามคำแหง และในปี พ.ศ. 2554 ได้รับพระราชทานปริญญาปรัชญาดุษฎีบัณฑิตกิตติมศักดิ์จากพระบาทสมเด็จพระเจ้าอยู่หัว ครั้นทรงดำรงพระราชอิสริยยศ สมเด็จพระบรมโอรสาธิราชฯสยามมกุฏราชกุมาร สาขาวิชาศิลปะการจัดการแสดง คณะมนุษยศาสตร์ และสังคมศาสตร์ มหาวิทยาลัยราชภัฏภูเก็ต
นายผินมีภรรยาสองคน คือ สุเนตร คิ้วคชา และ อาภา เตชะรัตนไชย มีบุตร 9 คน คือ โสภิดา เชิดชัย กิตติกร คิ้วคชา (ดูแลกิจการภูเก็ตแฟนตาซี) อัมพรศรี คิ้วคชา ธนะ คิ้วคชา (ดูแลกิจการบางกอกฟาร์ม) สมหวัง คิ้วคชา อำนาจ คิ้วคชา ฤทธิ์ คิ้วคชา (ดูแลกิจการไอศครีมสฟรี) เดช คิ้วคชา ดวง คิ้วคชา
ผิน คิ้วไพศาล
โจวันนี ปีแอร์ลุยจี ดา ปาเลสตรีนา
โจวานนี เปียร์ลุยจี ปาเลสตรินา (; 3 กุมภาพันธ์ ค.ศ. 1525 หรือ 2 กุมภาพันธ์ ค.ศ. 1526 – 2 กุมภาพันธ์ ค.ศ. 1594) คีตกวีชาวอิตาเลียนในช่วงปลายยุคฟื้นฟูศิลปวิทยาการ
ปาเลสตรินาเกิดที่เมืองปาเลสตรินา เป็นเมืองเล็กๆ ซึ่งอยู่ไม่ไกลจากโรม และอยู่ในอาณาจักรพระสันตะปาปา เริ่มงานจากการเป็นนักร้องเสียงประสานในโบสถ์ และได้เริ่มฝึกหัดออร์แกนและเรียบเรียงดนตรีสวด ผลงานประพันธ์ของปาเลสตรินาเป็นที่ประทับใจสมเด็จพระสันตะปาปาจูเลียสที่ 3 ที่ทรงเคยเป็นบิชอปแห่งปาเลสตรินา จึงทรงแต่งตั้งให้เขาเป็นผู้อำนวยการดนตรี เขาได้ผลิตผลงานเพลงด้านศาสนาออกมาเป็นจำนวนหลายร้อยชิ้น
ปาเลสตรินาเสียชีวิตในวันที่ 2 กุมภาพันธ์ ค.ศ.1594 ด้วยอาการเยื่อหุ้มปอดอักเสบ ที่กรุงโรม
Giovanni Pierluigi da Palestrina
สนามกีฬาเอลลิสพาร์ก
สนามกีฬาฟรีสเตต
สนามกีฬาฟรีสเตต  หรือมีชื่อว่า โวดาคอมพาร์ก  เป็นสนามกีฬาในเมืองบลูมฟอนเทน ประเทศแอฟริกาใต้ ใช้สำหรับการแข่งขันรักบี้และฟุตบอลเป็นหลัก แรกทีก่อสร้างขึ้นเพื่องานรักบี้เวิลด์คัป 1995 และปัจจุบันเป็น 1 ในสนามกีฬาที่ใช้ในการแข่งขันฟุตบอลโลก 2010
สนามกีฬาฟรีสเตท
ลอฟตัสเวอร์สเฟลด์
สนามกีฬาลอฟตัสเวอร์สเฟลด์  เป็นสนามกีฬาสำหรับการแข่งขันรักบี้และฟุตบอล ตั้งอยู่ที่เมืองพริทอเรีย ประเทศแอฟริกาใต้ สนามมีความจุ 51,762 คน สำหรับการแข่งขันรักบี้และยังเคยใช้ในการแข่งขันเคอร์รีคัปรอบตัดสินในปี 2009 และยังใช้ในการแข่งขันฟุตบอลของทีมท้องถิ่นด้วย ในปี 2010 ยังเป็น 1 ในสนามที่ใช้ในการจัดการแข่งขันฟุตบอลโลก 2010
สนามกีฬาลอฟตัสเวอร์สเฟลด์
ลอฟตัส เวอร์สเฟลด์
อะห์มัด มุฮัมมัด อัฏฏ็อยยิบ
อะห์มัด มุฮัมมัด อัฏฏ็อยยิบ  เกิดเมื่อวันที่ 6 มกราคม ค.ศ. 1946 ดำรงตำแหน่งผู้นำสูงสุดแห่งมหาวิทยาลัยอัลอัซฮัร ประเทศอียิปต์ คนปัจจุบัน ซึ่งได้รับตำแหน่งจากการแต่งตั้งจากประธานาธิบดีฮุสนี มุบาร็อก เมื่อวันที่ 19 มีนาคม ค.ศ. 2010 ภายหลังจากการเสียชีวิตของมุฮัมมัด ซัยยิด ฏ็อนฏอวี ผู้นำสูงสุดแห่งอัซฮัรคนก่อน
ศึกษาระดับปริญญาตรี ด้านหลักศรัทธาและปรัชญา จากมหาวิทยาลัยอัลอัซฮัร ปี ค.ศ. 1969 ระดับปริญญาโท ด้านหลักศรัทธาและปรัชญา มหาวิทยาลัยอัลอัซฮัร ปี ค.ศ. 1971 ระดับปริญญาเอก ด้านหลักศรัทธาและปรัชญา มหาวิทยาลัยอัลอัซฮัร ปี ค.ศ. 1977
แกรนด์ เดอะสตาร์
แกรนด์ เดอะสตาร์ 5
จิโอวันนี ปาเลสตรินา
พอร์ตเอลิซาเบธ
ผู้ประกอบกิจการ
โลคี
ชื่น วิจิตรเนตร
คิงสตัน
การ์เมน
การ์เมน  เป็นอุปรากรภาษาฝรั่งเศสจำนวน 4 องก์ ที่แต่งโดยฌอร์ฌ บีแซ (1838-1875) ดัดแปลงจากนวนิยายในชื่อเดียวกันของพรอสแพร์ เมอริมี (1803-1870) ซึ่งได้รับอิทธิพลมาจากโคลงภาษารัสเซียชื่อ "The Gypsies" (1824) ของอะเล็กซานเดอร์ เซอร์เยวิช พุชกิน (1799-1837) ตีพิมพ์ครั้งแรกในปี ค.ศ. 1845 โดยแปลงจากภาษารัสเซียเป็นภาษาฝรั่งเศส
อุปรากรเรื่องการ์เมนออกแสดงรอบปฐมทัศน์เมื่อวันที่ 3 มีนาคม ค.ศ. 1875 ที่โรงอุปรากรออเปรากอมิก (Opéra Comique) ปารีส ในระยะแรกถูกวิพากษ์วิจารณ์อย่างหนักจนเกือบถูกถอดออกจากรอบการแสดง แม้จะมีการแจกจ่ายตั๋วเข้าชมการแสดงออกไปโดยผู้ชมไม่ต้องเสียเงิน ก็ยังไม่ได้รับความนิยมเท่าที่ควร จนกระทั่งฌอร์ฌ บีแซ เสียชีวิตอย่างกะทันหันด้วยอาการหัวใจวายเมื่อวันที่ 3 มิถุนายน ค.ศ. 1875 ด้วยวัยเพียง 36 ปี
ในเดือนตุลาคม ค.ศ. 1875 อุปรากรย้ายไปจัดแสดงที่กรุงเวียนนา และประสบความสำเร็จอย่างล้นหลาม กลายเป็นเรื่องที่นิยมจัดแสดงไปทั่วโลก ตั้งแต่ทศวรรษ 1880 เป็นต้นมา การ์เมนกลายเป็นอุปรากรเรื่องหนึ่งที่มีการแสดงบ่อยครั้งที่สุด ติดอันดับ 4 อุปรากรยอดนิยมในทวีปอเมริกาเหนือ
เนื่อเรื่องในการ์เมน เกิดขึ้นที่เมืองเซบิยา ประเทศสเปนเมื่อราวคริสต์ทศวรรษ 1830 เป็นโศกนาฏกรรมเกี่ยวกับหญิงสาวยิปซีชื่อ การ์เมน กับทหารหนุ่มชื่อ ดอนโฆเซ ที่ตกหลุมรักการ์เมนจนยอมทิ้งคนรักเก่าไปมีความสัมพันธ์กับเธอ แต่การ์เมนกลับสลัดเขาทิ้งอย่างไม่ไยดี เพื่อไปมีความรักใหม่กับนักสู้กระทิงชื่อ เอสกามิโย ทำให้ดอนโฆเซวางแผนฆาตกรรมการ์เมนเพื่อยุติปัญหารักสามเส้านี้
เวสต์ไฮต์แลนด์ไวต์เทร์เรียร์
เวสต์ไฮต์แลนด์ไวต์เทร์เรียร์  หรือที่นิยมเรียกเล่น ๆ ว่า เวสตี  เป็นสายพันธุ์สุนัขพันธุ์เล็กสายพันธุ์หนึ่ง มีต้นกำเนิดจากสกอตแลนด์ เดิมเคยเป็นสายพันธุ์ร่วมกับสกอตติชเทร์เรียร์และแคร์นเทร์เรียร์ในคริสต์ศตวรรษที่ 19 จนกระทั่งถึงต้นคริสต์ศตวรรษที่ 20 เชื่อกันว่าเวสต์ไฮต์แลนด์ไวต์เทร์เรียร์เป็นสุนัขที่มาสืบเชื้อสายมาจากในพระราชวังของพระเจ้าเจมส์ที่ 1 แห่งอังกฤษ
เวสต์ไฮต์แลนด์ไวต์เทร์เรียร์เป็นที่รู้จักครั้งแรกจากงานประกวดสุนัขที่กรุงลอนดอน ประเทศอังกฤษ เมื่อปี ค.ศ. 1907 ในปีถัดมาได้ลงทะเบียนกับสมาคมสุนัขอเมริกันในชื่อ "โรสนีทเทร์เรียร์" หลังจากนั้นได้เปลี่ยนชื่อมาเป็น "เวสต์ไฮต์แลนด์ไวต์เทร์เรียร์" อย่างเป็นทางการในปัจจุบัน เมื่อวันที่ 31 พฤษภาคม ค.ศ. 1909 เนื่องจากมีการผสมพันธุ์ให้กลายมาเป็นสีขาวล้วน
เวสต์ไฮต์แลนด์ไวต์เทร์เรียร์เป็นสุนัขขนาดเล็ก ตาเป็นวงกลมสีดำ ขนยาวสีขาวมี 2 ชั้น ชั้นนอกมีลักษณะเหยียดยาว หยาบ ขนชั้นในจะสั้นและนุ่ม หูมีขนาดเล็กมีทั้งตั้งตรงและตกลง ตัวผู้สูงประมาณ 25-30 เซนติเมตร ตัวเมียสูงประมาณ 23-28 เซนติเมตร ตัวผู้หนัก 7-10 กิโลกรัม ตัวเมียหนักประมาณ 6-7 กิโลกรัม มีจุดเด่นคือสีขนจะมีความขาวสว่างทำให้ดูมีสง่าราศี มีอายุเต็มที่ประมาณ 15 ปี
เนื่องจากเคยเป็นสุนัขล่าสัตว์มาก่อนจึงมีนิสัยที่กล้าหาญ จนถูกขนานนามว่า "สุนัขใหญ่ในร่างเล็ก" เวสต์ไฮต์แลนด์ไวต์เทร์เรียร์จึงเป็นสุนัขที่มีนิสัยระแวดระวังอยู่เสมอ และเห่าเก่งถึงแม้ตัวจะมีขนาดเล็ก รวมทั้งมีนิสัยที่หวงสิ่งของของมันเองมาก รวมถึงเจ้าของและอาหารด้วย โดยปกติแล้วจะเป็นสุนัขที่เข้ากับเด็กและสัตว์อื่น ๆ ได้ง่าย ชอบวิ่งเล่นเป็นประจำ จึงไม่ควรให้อยู่ในห้องแคบ ๆ สามารถปรับตัวเข้ากับสิ่งแวดล้อมต่าง ๆ ได้เร็ว แต่เนื่องจากตัวเล็กจึงมักจะเหนื่อยง่าย
มักจะเป็นสุนัขที่มีปัญหาเกี่ยวกับผิวหนังแห้ง จึงทำให้ไม่ควรอาบน้ำให้บ่อยเกินไปนัก โดยปกติควรจะอยู่ที่ประมาณเดือนละ 1 ครั้ง แต่เนื่องจากมีขนยาวจึงควรที่จะแปรงขนให้บ่อย ๆ และทำความสะอาดหูด้วยสำลีจะช่วยป้องกันการสะสมของไขมันและสิ่งสกปรกได้
เวสตี้
กริสเตียน ริเบโรส
กริสเตียน มิเกล ริเบโรส นุญเญซ  เกิดเมื่อวันที่ 16 ตุลาคม ค.ศ. 1982 ที่เมืองซัลดิบาร์ ประเทศปารากวัย เป็นนักฟุตบอลชาวปารากวัย ปัจจุบันเล่นให้แก่สโมสรลิเบร์ตัด
วนอุทยานแห่งชาติพนมสวาย
วนอุทยานแห่งชาติพนมสวาย หรือเขาสวาย ตั้งอยู่ในพื้นที่ 2 ตำบลคือ ตำบลนาบัว ตำบลสวาย มีเนื้อที่ 1,975 ไร่ ตั้งอยู่ในเขตป่าสงวนแห่งชาติ ป่าเขาสวายท้องที่ตำบลนาบัว อำเภอเมืองสุรินทร์ จังหวัดสุรินทร์ "พนมสวาย" เป็นคำภาษาพื้นที่เมืองสุรินทร์ "พนม" แปลว่าภูเขา "สวาย" แปลว่า "มะม่วง" ในหมู่พนมสวายประกอบด้วภูเขา 3 ลูกติดต่อกันซึ่งมีมีชื่อพื้นเมืองเรียกแตกต่างกันไป ได้แก่ "พนมกรอล" แปลว่า "เขาคอก" มีความสูงประมาณ 150 เมตร "พนมเปร๊า แปลว่า "เขาชาย" มีความสูงประมาณ 220 เมตร "พนมสรัย" แปลว่า "เขาหญิง" มีความสูงประมาณ 210 เมตร รวมกันทั้ง 3 ลูก มีชื่อว่า เขาพนมสวาย ความจริง คือ พนมสวาย คือ ภูเขาไฟที่ดับสนิทแล้ว จึงมีลานหินกระจายทั่วไป เนื่องจากวนอุทยานพนมสวายได้สำรวจทั่วบริเวณวนอุทยานพบว่า มีต้นกล้วยไม้ป่าอยู่เป็นจำนวนมาก ทางวนอุทยานได้จัดต้นกล้วยไม้ป่า มาติดไว้ตามต้นไม้ต่าง ๆ ริมถนน ริมลานจอดรถบ้าง วนอุทยานพนมสวาย ถือว่าเป็นวนอุทยานเฉลิมพระเกียรติแห่งหนึ่งในประเทศไทย และเป็นสถานที่แสวงบุญของชาวไทยที่เลื่อมใสในพระพุทธศาสนา เขตอุทยานพนมสวาย เขาพนมสวาย เป็นภูเขาที่โผล่ขึ้นมาโดด ๆ บนที่ราบทำนาของจังหวัดสุรินทร์ ห่างจากเทือกเขาพนมดงรักประมาณ 50 กิโลเมตร ห่างจากเขาพนมรุ้งประมาณ 50 กิโลเมตร (สามารถมองเห็นพนมรุ้ง และเขากระโดงได้ที่ด้านหลังพระพุทธสุรินทร์มงคล จนเห็นเทือกเขาพนมดงรัก และเขาพระวิหาร เฉพาะในวันที่ท้องฟ้าเปิดและอากาศแจ่มใส) และอยู่ห่างจากศาลากลางจังหวัดสุรินทร์ไปทางตะวันตกเฉียงใต้ประมาณ 22 กิโลเมตร
เนื่องจากพื้นที่พนมสวายส่วนใหญ่เป็นป่าโปร่ง ผิวหน้าดินตื้น ชั้นล่างเป็นดินลูกรังและหิน จึงประกอบไปด้วยป่าเต็งรัง ไม้ที่ขึ้นอยู่เป็นไม้เล็ก ยกเว้นบริเวณหุบเขาระหว่างเขาชาย เขาหญิง และเขาคอกจะเป็นไม้ค่อนข้างใหญ่ ได้แก่ ไม้มะค่าโมง ไม้แดง ไม้เหียง ไม้พยุง ไม้เต็ง ไม้พลวง ไม้รกฟ้า ฯลฯ นอกจากนี้ช่วงเดือน กุมพาพันธ์-เมษยนของทุกปี ต้นหมากหม้อ หรือภาษาเขมรเรียกว่า "ต้นอั๊ดจรู๊ด" จะออกดอกบานสะพรั่งไปทั่วป่าธรรมชาติในบริเวณหมู่พนมสวาย
สัตว์ป่าที่พบเห็นบ่อยคือ กิ้งก่า ตุ๊กแก กระรอก กระแต ฯลฯ นกชนิดต่างๆ เช่น นกกระเต็น บ่าง นกกระทาดง นกกวัก นกกระปูด นกกางเขนดง นกเขาหลวง นกกระจิบธรรมดา นกเอี้ยง นกเป็ดน้ำ และนกเหยี่ยว นอกจากนั้น ยังมีสัตว์ป่า ที่พบเห็นไม่บ่อยครั้งนัก ได้แก่ กระต่ายป่าต่างๆ ไก่ป่า งูชนิดต่างๆ ตะกวด เต่า กวาง เป็นต้น
การเดินทางมาพนมสวาย จากอำเภอเมืองสุรินทร์ จังหวัดสุรินทร์ สะดวกมาก โดยไปทางรถยนต์ สายสุรินทร์-ปราสาท ระยะทางประมาณ 14 กิโลเมตร ถึงบ้านกะน็อบ แยกไปตามเส้นทาง รพช. สายบ้านกะน็อบ-บ้านสวาย เป็นทางลาดยางประมาณ 6 กิโลเมตร รวมระยะทางจากอำเภอเมืองมาถึงวนอุทยานพนมสวาย ประมาณ 20 กิโลเมตร ถนนขึ้นเขาสวายนั้นเป็นถนนลาดยาง 2 เลน กว้าง 5 เมตร
ปากปล่องภูเขาไฟ.
ปากปล่องภูเขาไฟมีลักษณะ แปลก เป็นสระน้ำโค้งไปโค้งมาอยู่เชิงเขาพนมเปร๊าะ เป็นสระน้ำที่มีน้ำพตลอดปี สามารถมองเห็นเมื่อขึ้นไป สักการะพระพุทธสุรินทรมงคล และมองมาทางเชิงเขาทางด้านขวามือหรือทิศไต้ จะเห็นสระน้ำ ที่อยู่กลางป่า ไม่ใช่สระใหญ่ที่อยู่ในหมู่บ้าน
สถิติการระเบิดอยู่ที่ 52 ครั้ง
มาเร็ก ฮัมชีก
มาเร็ก ฮัมชีก (; เกิดเมื่อวันที่ 27 กรกฎาคม ค.ศ. 1987 ที่บันสกาบิสตริตซา ประเทศเชโกสโลวาเกีย) เป็นนักฟุตบอลชาวสโลวาเกีย ในตำแหน่งกองกลาง ปัจจุบันเล่นให้กับต้าเหลียนอี้ฟางในไชนีสซูเปอร์ลีก และทีมชาติสโลวาเกีย
ในฟุตบอลชิงแชมป์แห่งชาติยุโรป 2016 ที่ฝรั่งเศส ในรอบแรกนัดที่สองของกลุ่มบี ที่สโลวาเกียพบกับรัสเซีย สถานการณ์บีบบังคับให้สโลวาเกียต้องเอาชนะให้ได้เนื่องจากนัดแรกแพ้ต่อสวิตเซอร์แลนด์ไป 1–0 ในนัดนี้ฮัมชีกเล่นได้อย่างโดดเด่นมาก โดยเป็นผู้ส่งลูกให้วลาดิมีร์ ไวส์ ยิงประตูได้ในนาทีที่ 32 และในนาทีที่ 45 ฮัมชีกก็เป็นผู้ยิงประตูเองจากการเปิดทำทางให้ของวลาดิมีร์ ไวส์ ส่งผลให้สโลวาเกียเอาชนะไปได้ 2–0 และฮัมชีกได้รับเลือกให้เป็นผู้เล่นยอดเยี่ยมประจำการแข่งขันด้วย
ทางหลวงแผ่นดินหมายเลข 1080
ทางหลวงแผ่นดินหมายเลข 1026
ทางหลวงแผ่นดินหมายเลข 1026 (แยกทางหลวงแผ่นดินหมายเลข 101 อำเภอเวียงสา-ปากนาย) เป็นทางหลวงแผ่นดินระหว่างอำเภอเวียงสา ถึงอำเภอนาหมื่น จังหวัดน่าน มีความยาวประมาณ 76 กิโลเมตร
เป็นถนนขนาด 2 ช่องจราจร ไป-กลับ และขนาด 4 ช่องจราจรในบางช่วง เริ่มต้นจากสามแยกเวียงสา จุดตัดทางหลวงแผ่นดินหมายเลข 101 ผ่านอำเภอเวียงสา อำเภอนาน้อย และสิ้นสุดที่สามแยกทางหลวงแผ่นดินหมายเลข 1339 อำเภอนาหมื่น (สามแยกนาทะนุง) เส้นทางตลอดช่วงมีลักษณะคดเคี้ยวไปตามไหล่เขาเป็นส่วนใหญ่ ยกเว้นช่วงอำเภอนาน้อยถึงอำเภอนาหมื่นเป็นพื้นที่ราบ
เส้นทางวิกฤต
เส้นทางวิกฤต  อาจหมายถึง
อีบราฮิม อาเฟิลไล
อีบราฮิม อาเฟิลไล  เกิดเมื่อวันที่ 2 เมษายน ค.ศ. 1986 ที่เมืองยูเทรกต์ เป็นนักฟุตบอลชาวดัตช์เชื้อสายโมร็อกโก สโมสรที่ลงเล่นล่าสุดคือเปเอสเฟ ไอนด์โฮเฟิน ในเอเรอดีวีซี​ โดยเล่นให้กับฟุตบอลทีมชาติเยาวชนเนเธอร์แลนด์ และปัจจุบันเป็นส่วนหนึ่งของทีมชาติเนเธอร์แลนด์ เป็นตัวแทนในการแข่งขันฟุตบอลโลก 2010 ที่แอฟริกาใต้ อาเฟิลไลมักรับตำแหน่งเป็นกองกลางรุกตัวกลาง ให้กับเปเอสเฟ ไอนด์โฮเฟิน แต่ก็สามารถเล่นได้ทั้งฝั่งซ้ายและขวา ในปี ค.ศ. 2007 อาเฟิลไลได้รับรางวัลโยฮัน ไกรฟฟ์ ในสาขานักเตะทีมเยาวชนยอดเยี่ยมในเนเธอร์แลนด์
เมื่อวันที่ 16 พฤศจิกายน ค.ศ. 2010 บาร์เซโลนาและเปเอสเฟ ไอนด์โฮเฟิน ได้ตกลงเรื่องการย้ายของอาเฟิลไลมายังบาร์เซโลนาเมื่อเดือนมกราคม ค.ศ. 2011 โดยอาเฟิลไลเดินทางในวันที่ 23 ธันวาคม ค.ศ. 2010 เพื่อตรวจสอบสุขภาพ มีค่าตัวราว 3 ล้านยูโร
ก่อนเริ่มต้นฤดูกาล 2015–16 อาเฟิลไลหมดสัญญากับบาร์เซโลนา จึงกลายเป็นผู้เล่นไร้สังกัด และเป็นสโตกซิตีที่สนใจเรียกตัวเข้าสังกัดในแบบไม่มีราคาค่าตัว โดยมีสัญญาเป็นเวลา 2 ปี และในการประเดิมสนามนัดแรกของพรีเมียร์ลีก แม้ว่าสโตกซิตี จะเป็นฝ่ายแพ้ ลิเวอร์พูล ไปก็ตาม แต่อาเฟิลไลก็ได้รับคำชมว่าสามารถปั่นป่วนผู้เล่นของลิเวอร์พูลได้เป็นอย่างดีทั้งที่เป็นการเล่นนัดแรก
ยิว
ยิว อาจหมายถึง
มอญ
ซีพีเอ็ม (การบริหารโครงการ)
Critical path
Critical path method
Critical path analysis
COSCISWU
สเมิร์ฟ
สเมิร์ฟ (Smurf) คือตัว การ์ตูน สีฟ้าที่มีความสูงเพียงแค่ แอปเปิ้ล 3 ผลเรียงต่อกัน อาศัยอยู่ในบ้านที่สูงเท่ากับเห็ด สวมกางเกงสีขาวทั้งแบบมีสายเอี๊ยมและไม่มีสายเอี๊ยม ตัวการ์ตูนผู้หญิงจะใส่ชุดกระโปรงแขนกุดติดระบายที่ปลายแขนและชายกระโปรง มีผมสีขาวยาวประบ่าเป็นลอน ทุกตัวจะสวมหมวกผ้าสีขาวทรงสามเหลี่ยมนิ่มๆ ปลายหมวกพับลงไปด้านข้างบ้างด้านหลังบ้าง ตัวการ์ตูนเหล่านี้มีหลายวัยตั้งแต่สูงอายุ มีเครายาวสีขาว ขนคิ้วหนาสีขาว มีตัวละครวัยเด็กทั้งหญิงชายล้วนเป็นวันรุ่นท่าทางแสดงลักษณะเฉพาะของแต่ละตัว ตัวที่สุขุมคงแก่เรียนจะสวมแว่น ตัวที่ดื้อดึงจะมีคิ้วขมวดยุ่งอยู่เกือบตลอดเวลา สเมิร์ฟเป็นสิ่งมีชีวิตอายุนับร้อยปีทีเดียว ตัวอย่างเช่น คุณปู่สเมิร์ฟซึ่งอาวุโสที่สุดในหมู่บ้านเห็ดมีอายุถึง 542 ปี ไม่มีใครคาดเดาได้ว่าที่อยู่ของพวกสีฟ้าตั้งอยู่ที่ใดในโลกแต่คาดว่าน่าจะอยู่ที่ใดที่หนึ่งในยุโรป
บิดาผู้ให้กำเนิด Smurf คือ Pierre Culliford (Peyo) นักเขียนการ์ตูนชาวเบลเยี่ยม โดยชื่อแรกที่เขาใช้คือ Les Schtroumpfs ต่อมาเมื่อได้ตีพิมพ์ไปยังเยอรมันได้ใช้ชื่อว่า The Smurfs ทำให้ชื่อนี้เป็นที่นิยมไปทั่วโลก ในอเมริกาบรรดาของเล่น ฟิกเกอร์ของเสมิร์ฟเป็นที่นิยมอย่างมาก ทำให้บริษัท Hanna-Barbera หันมาลงทุนผลิตภาคทีวีแอนิเมชั่นของ The Smurfs และประสบความสำเร็จเป็นอย่างดีอีกทั้งยังได้รับการเสนอชื่อเข้าชิงรางวัล Emmy Awards หลายครั้ง
ฉากหลักของการ์ตูนเป็นหมู่บ้านในป่าเห็ดซึ่งตั้งอยู่ห่างไกลผู้คน เรื่องราวต่างๆ จะเกิดขึ้นในยุคกลาง มีหลุดเหตุการณ์สมัยใหม่มาให้เตะตาบ้างเป็นครั้งคราว ภาพแรกๆ ที่สเมิร์ฟปรากฏต่อสาธารณชนบริเวณรอบๆ หมู่บ้านสว่างไสวและมีบรรยากาศอบอุ่นพร้อมต้อนรับผู้มาเยือนเสมอ ต่อมาบรรยากาศดูโรแมนติกชวนฝันคล้ายสวนสวรรค์แต่มาในเวอร์ชันหลังๆ บรรยากาศเปลี่ยนไปอย่างสิ้นเชิง ต้นไม้รอบๆ หมู่บ้านเห็ดเป็นสีดำทะมึนน่ากลัวมากกว่าน่าอยู่ แผนผังหมู่บ้านก็เช่นกัน ตอนหลังๆ จะสร้างบรรยากาศให้ลึกลับน่าค้นหาและเน้นว่าห่างไกลจากผู้คน ในเรื่องมีตัวร้ายชื่อ "กากาเมล" เป็นพ่อมดและมีแมวคู่ซี้ชื่อ "จะจับสเมิร์ฟมาทำยาอายุวัฒนะ
ผู้สร้างผูกเรื่องราวโดยปิดตายหมู่บ้านแห่งนี้จากโลกภายนอกแต่ไม่เชิงว่าจะไม่มีใครเข้าไปได้ เพียงแต่ต้องมีสเมิร์ฟตัวใดตัวหนึ่งเชิญและนำทางเข้าไป มนุษย์คู่แรกที่เข้าไปถึงหมู่บ้านนี้ คือ Johan และ Pirlouit เด็ก 2 คนนี้เคารพผู้เฒ่าสเมิร์ฟและเป็นมิตรกับเหล่าสเมิร์ฟ พวกเขายังคงรักษาจิตใจที่งดงาม สดใสร่าเริงและมีความสุขตลอดทั้งวัน ไม่เคยรู้จักความทุกข์กังวลใจใดๆ หากจะมีก็เพียงเล็กน้อยและทุกคนจะร่วมกันแก้ไขจนผ่านพ้นไปได้ด้วยดี
"ป๊ะป๊าสเมิร์ฟ (Papa Smurf)" : คุณพ่อของเหล่าสเมิร์ฟทั้งหลาย เป็นหัวหน้าหมู่บ้านสเมิร์ฟ
"เลซี่สเมิร์ฟ (Lazy Smurf)" : ขี้เกียจมากเอาแต่นอนไม่ทำอะไร
"แฮนดี้สเมิร์ฟ (Handy Smurf)" : ช่างของหมู่บ้านสเมิร์ฟมักจะสร้างสิ่งประดิษฐ์ที่เป็นประโยชน์ต่อหมู่บ้านเสมอ
"เบรนนี่สเมิร์ฟ (Brainy Smurf)" : ฉลาดมากเอาแต่ดุสเมิร์ฟตัวอื่นจนโดนเตะไปไกลๆ และเป็นที่น่ารำคาญของสเมิร์ฟ
"คลัมซี่สเมิร์ฟ (Clumsy Smurf)" : ซุมซ่ามมากมักทำอะไรเสียหายอยู่เสมอ
"รีพอร์ทเตอร์สเมิร์ฟ (Reporter Smurf)" : สเมิร์ฟนักข่าว
"เทเลอร์สเมิร์ฟ (Tailor Smurf)" : สเมิร์ฟที่เป็นช่างตัดเสื้อ
"ฟาร์เมอร์สเมิร์ฟ (Farmer Smurf)" : สเมิร์ฟชาวนามักจะเห็นในนาหรือสวน
"Dreamy Smurf"
"Harmony Smurf"
"Painter Smurf" : สเมิร์ฟนักทาสี
"Hefty Smurf"
"Vanity Smurf"
"โจ๊คกี้สเมิร์ฟ (Jokey Smurf)" : สเมิร์ฟที่มักแกล้งสเมิร์ฟตัวอื่นโดยการให้ของขวัญแต่ในของขวัญมีระเบิดซ่อนอยู่สเมิร์ฟที่เปิดกล่องก็จะโดนระเบิด น้อยมากที่ให้ของขวัญจริงๆ
"สเมิร์ฟเฟ็ท (Smurfette)" : สเมิร์ฟผู้หญิงมักจะเป็นที่ชื่นชอบของสเมิร์ฟตัวอื่นอยู่เสมอ (แม้แต่ป๊ะป๊าสเมิร์ฟ) สร้างมาจากกากาเมลเพื่อมาจัดการสเมิร์ฟแต่ล้มเหลวเมื่อก่อนเป็นผมสีดำแต่ตอนนี้เป็นผมสีทอง
"Poet Smurf"
"Grouchy Smurf"
"Gutsy Smurf"
"เบคเกอร์สเมิร์ฟ (Baker Smurf)" : สเมิร์ฟที่อยู่ในเบเกอรี่มักอบเค้กอยู่บ่อยๆ
"Greedy Smurf"
"Puppy"
"Snappy Smurfling"
"Slouchy Smurfling"
"Nat Smurfling"
"Sassette Smurfling"
"Baby Smurf"
"Grandpa Smurf"
"Nanny Smurf"
"Smoogle"
"Clockwork Smurf"
"Tracker Smurf"
"Wild Smurf"
"Feathers"
"Johan"
"Pewit"
"King Gerard"
"Homnibus"
"Mother Nature"
"กากาเมล (Gargamel)" : ตัวร้ายประจำเรื่องพยายามที่จะเอาสูตรยาของป๊ะป๊าสเมิร์ฟให้ได้แต่ก็ไม่สำเร็จ
"อัซราเอล (Azrael)" : แมวคู่หูของกากาเมลช่วยกากาเมลจับพวกสเมิร์ฟ
"Scruple"
"บิ๊กเมาท์ (Big Mouth)" : คนร่างใหญ่ที่หาของอะไรกินอยู่ในป่าเสมอ
"Balthazar"
"Hogatha"
"The Wartmongers"
"Chlorhydris"
นกกาน้อยหงอนยาว  เป็นนกในวงศ์นกกา (Corvidae) และัจัดเป็นชนิดเดียวในสกุล "Platylophus"
พบในบรูไน อินโดนีเซีย มาเลเซีย พม่า และไทย ถิ่นอาศัยธรรมชาติเป็นที่ราบป่าไม้เขตร้อนหรือกึ่งเขตร้อนความชื้นสูงและเทือกเขาที่มีความชื้นสูงในกึ่งเขตร้อนหรือเขตร้อน ถูกคุกคามโดยการสูญเสียถิ่นที่อยู่อาศัย
นกกาน้อยหงอนยาวมีความยาวจากปลายปากถึงปลายหางประมาณ 31-33 เซนติเมตร ปีกยาวประมาณ 14 เซนติเมตร ส่วนหัวมีลักษณะเด่นที่หงอนยาวตั้งอยู่ด้านหลังของกระหม่อม ปากยาวปานกลาง ปลายปากงุ้มเป็นตะขอเล็กน้อย ขนปุยปิดจมูกสั้นมาก และไม่ปิดรูจมูก แต่มีขนรอบโคนปากยาวและเด่นมาก หางยาวปานกลาง ปลายขนหางมีลักษณะมน ขาสีคล้ำ นกทั้งสองเพศมีลักษณะคล้ายกัน แต่ขนคลุมตัวของนกในปีแรกและนกไม่เต็มวัยจะมีลักษณะแตกต่างออกไป
นกวัยอ่อนมีหงอนสั้นๆ ขนคลุมลำตัวมีสีน้ำตาลแดง และจะค่อยๆจางลงทางด้านท้อง บริเวณปลายขนบางเส้นเป็นสีขาว ทำให้มองดูเป็นจุดด่างลายตรงส่วนอกถึงท้อง ปีกสีน้ำตาลอมเขียวมะกอกจางกว่านกตัวเต็มวัย ปลายขนคลุมปีกมีสีอ่อน
นกกาน้อยหงอนยาวมีการกระจายพันธุ์จำกัดอยู่ในเขตชีวภาพซุนดา จากใต้เขตตะนาวศรี พม่า ไทย รัฐซาบะฮ์ รัฐซาราวัก มาเลเซียตะวันตก กาลีมันตัน สุมาตรา ชวา อินโดนีเซียและบรูไน พบในในป่าดิบที่ลุ่มที่ระดับความสูง 1,500 เมตร
ออสคาร์ ไวลด์
โกวัลลา
โกวอลลา
โกวอลลา (อักษรโรมัน: Gowalla) เป็นเกมโซเชียลเน็ตเวิร์กในลักษณะของการอ้างอิงสถานที่สร้างโดยบริษัทอะลาโมไฟร์ บริษัทในรัฐเท็กซัส สหรัฐอเมริกา เกมนี้เล่นผ่านโทรศัพท์มือถือโดยการ "เช็กอิน" ไปตามสถานที่ต่างๆ ในบริเวณรอบ เพื่อให้ได้รางวัล ของเล่น หรือตราสัญลักษณ์มา จำนวนผู้เล่นเกมนี้ (ข้อมูล มีนาคม 2553) มีประมาณ 150,000 คนทั่วโลก
โกวอลลาชนะเลิศรางวัลในงานเซาธ์บายเซาธ์เวสต์ 2010 ในหมวดหมู่แอปพลิเคชันสำหรับมือถือ